Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3696

4. METEOROLÓGIAI ELEMEK MEGFIGYELÉSE ÉS JELENTÉSE Bevezető Megjegyzés. – A 4.1-től – 4.8-ig szakaszokban hivatkozott meteorológiai információkhoz repülőtéri jelentésekbe bekerülő alkalmazható kiválasztott kritériumokat a C Melléklet táblázatos formában tartalmazza. 4.1 Talajszél 4.1.1 Elhelyezés 4.1.1.1 Ajánlás. – A talajszelet közelítőleg a futópálya(k) felett 10 m (30 láb) magasságban kell megfi- gyelni. 4.1.1.2 Ajánlás. – Reprezentatív talajszél megfigyeléseket alkalmasan elhelyezett érzékelők felhasználásával kell nyerni. A helyi rendszeres és különleges jelentésekhez végzett talajszél megfigyeléseket kiszolgáló érzékelőket úgy kell elhelyezni, hogy a futópálya menti és a földetérési zónákban uralkodó viszonyoknak a lehető legjobb jelzését adja. Azokon a repülőtereken, ahol a terepviszonyok vagy az uralkodó időjárási viszonyok a talajszélben jelentős különbségeket okoznak a futópálya különböző szakaszain, további érzékelőket kell alkalmazni. Megjegyzés. – Mivel a gyakorlatban a talajszelet nem lehet közvetlenül a futópályán mérni, a felszálláshoz és leszálláshoz végzett talajszél megfigyelések várhatóan a legjobb nyerhető mutatója a szeleknek, amellyel egy légijármű felszállás és leszállás közben találkozik. 4.1.2 Kijelzők 4.1.2.1 Az egyes érzékelőkhöz kapcsolódó kijelzőket a megfelelő légiforgalmi szolgálati egységnél lévő kijelzőkkel kapcsolódó meteorológiai állomáson kell elhelyezni. A meteorológiai állomáson és a légiforgalmi szolgálati egységeknél lévő kijelzőknek ugyanahhoz az érzékelőhöz kell tartozniuk, és ahol külön érzékelők szükségesek, ahogyan a 4.1.1.2 pontban van leírva, a kijelzőket világosan meg kell jelölni az egyes érzékelők által figyelt futópálya és futópálya szakasz azonosításához. 4.1.2.2 Ajánlás. – A talajszél irány és sebesség közepes értékeit és jelentős változásait automatizált berendezésekkel kell leszármaztatni és kijelezni. 4.1.3 Átlagolás 4.1.3.1 A talajszél megfigyelések átlagolási időszakainak a következőknek kell lenniük:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes